[21]درج بالا طویل بحث سے اُردو زبان کی ابتدا کے حوالے سے ڈاکٹر مسعود حسین خان کی لسانی فکر کے ارتقا ئی سفر کا بہ خوبی اندازہ لگایا جا سکتا ہے جو ’دہلی و پیرامنش‘ کی بولیوں کے تجزیاتی مطالعے کے نتیجے میں ابتدائیً ہریانی میں اور بعد ازاں کھڑی بولی اور ہریانی میں اُردو کے ابتدائی نقوش کو کھوجتا ہوا اختتام پزیر ہوا۔اگر ڈاکٹر مسعود حسین خان کچھ عرصہ مزید بہ قیدِ حیات رہتے تو بہت ممکن تھا کہ وہ ابتدائے زبانِ اُردو پر اپنی تحقیقات کی بنیاد کھڑی بولی کے لسانی تجزیے پر اُستوار کرتے۔کیوں کہ درج بالا بیانات سے صاف ظاہر ہے کہ وہ ’ہریانی‘ سے زیادہ ’کھڑی بولی ‘ کو اُردو کے ماخذ کی حیثیت سے تسلیم کرنے لگے تھے ۔
Entity: اُردو زبان — Type: /language